
Narvas Peetri plats 3 asuva ruumi tasuta kasutusse

andmine (Narva Linna Arenduse ja Ökonoomika Amet)

1. ASJAOLUD JA MENETLUSE KÄIK

Narva Linnavalitsusele saabus taotlus Narva Linna Arenduse ja Ökonoomika Ametilt, registrikood 75029524, milles palutakse anda kasutusse Narvas Peetri plats 3 hoones 1. korrusel asuv ruum nr 2 töökohtade korraldamiseks projekti „Kõrge tootlikkusega tööjõud tööstusettevõtete jaoks. Samad meetmed – uued võimalused“ spetsialistidele.

Käesoleval ajal asuvad projekti spetsialistid aadressil Kerese tänav 20, Narva, mis on töö korraldamise seisukohalt väga ebamugav.  

Narva Linna Arenduse ja Ökonoomika Ameti taotlust arutati Narva Linnavalitsuse linnavarakomisjoni istungil 15.03.2011. a (protokoll nr 4) ning otsustati:

1. Soovitada anda Narva Linna Arenduse ja Ökonoomika Ametile, registrikood 75029524, avalikku enampakkumist korraldamata määramata ajaks tasuta kasutusse Narvas Peetri plats 3 hoones 1. korrusel asuv ruum nr 2 üldpinnaga 66,0 m2 projekti spetsialistide töökohtade korraldamiseks.
2. Narva Linnavalitsuse Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 21.06.2005 määruse nr 20/57 „Linnavara eeskiri” (edaspidi ka Eeskiri) punkti 48 kohaselt Narva linna omandis oleva vallasvara ja kinnisvara teisele isikule üürilepingu, rendilepingu või tasuta kasutamise lepingu alusel üleandmise korra sätestab Narva Linnavolikogu.
Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) punkti 5.1.3 alapunkti b kohaselt otsustuse linnavara kasutusse andmise kohta kinnisasjade kasutusse andmisel võtab vastu kohaliku omavalitsuse asutus tema bilansis oleva vara suhtes, kui linnavara antakse kasutusse määramata ajaks. Korra punkti 621 kohaselt Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. Korra punktide 46, 46.4, 7.2.1 alusel avaliku enampakkumiseta või eelläbirääkimistega pakkumiseta võib anda kasutusse linnavara, mis antakse kasutusse linnavalitsuse struktuuriüksustele. Vastavalt Korra punktile 47 linnavara enampakkumiseta kasutusse andmise otsustus võetakse vastu tulenevalt Korra punktist 5 (antud juhul eelpool toodud punkt 5.1.3). Seega, eelnimetatud ruumi enampakkumiseta kasutusse andmise otsustuse võtab vastu Narva Linnavalitsuse Linnavara- ja Majandusamet, Narva Linnavalitsusel tuleb aga vastu võtta otsustus antud ruumi tasuta kasutusse andmise kohta, kuna Korra punktide 7.2, 7.2.1 kohaselt üksnes linnavalitsuse korraldusega võib linnavara linnavalitsuse struktuuriüksustele kasutusse anda tasuta või „Üüritasu arvestuse metoodilise juhendiga” ettenähtust madalama tasu eest tähtajaga kuni 5 aastat või määramata ajaks. 
Eeskirja punkti 53 kohaselt vara annab kasutusse vara bilansiline valitseja. Korra punkti 49 kohaselt linna nimel sõlmib kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Linnavara- ja Majandusamet, kes on Peetri plats 3 hoone bilansiline valdaja.

3. OTSUS

3.1. Anda Narva Linna Arenduse ja Ökonoomika Ametile, registrikood 75029524, määramata ajaks tasuta kasutusse Narvas Peetri plats 3 hoones 1. korrusel asuv ruum nr 2 üldpinnaga 66,0 m2 projekti spetsialistide töökohtade korraldamiseks.

3.2. Narva Linnavalitsuse Linnavara- ja Majandusametil sõlmida Narva Linna Arenduse ja Ökonoomika Ametiga punktis 3.1 nimetatud ruumi tasuta kasutusleping.
4. RAKENDUSSÄTTED

4.1. Narva Linnavalitsuse Linnavara- ja Majandusametil teha korraldus teatavaks Narva Linna Arenduse ja Ökonoomika Ametile.

4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

